ਤਾਰੀ ਖਾਨ
ਅਬਦੁਲ ਸੱਤਾਰ ਖਾਨ, ਜਿਸਨੂੰ ਉਸਤਾਦ ਤਾਰੀ ਖਾਨ ਵਜੋਂ ਜਾਣਿਆ ਜਾਂਦਾ ਹੈ, ਇੱਕ ਪਾਕਿਸਤਾਨੀ ਤਬਲਾ ਵਾਦਕ ਅਤੇ ਗਾਇਕ ਹੈ। ਤਾਰੀ ਖਾਨ ਪੰਜਾਬ ਘਰਾਣੇ ਦਾ ਉਸਤਾਦ ਮੀਆਂ ਸ਼ੌਕਤ ਹੁਸੈਨ ਦਾ ਵਿਦਿਆਰਥੀ ਹੈ। ਉਸਨੂੰ 2008 ਵਿੱਚ ਤਾਜ ਪੋਸ਼ੀ ਹਜ਼ਰਤ ਅਮੀਰ ਖੁਸਰੋ ਅਵਾਰਡ ਦੇ ਨਾਲ-ਨਾਲ ਪਾਕਿਸਤਾਨ ਦਾ ਤਮਗ਼ਾ ਹੁਸਨ ਕਾਰਕਰਦਗੀ ਨਾਲ ਸਨਮਾਨਿਤ ਕੀਤਾ ਗਿਆ ਹੈ। ਤਾਰੀ ਖਾਨ ਤਬਲਾ ਵਾਦਨ ਦੇ ਪੰਜਾਬ ਘਰਾਣੇ ਤੋਂ ਹੈ। ਅੱਜ, ਉਹ ਦੁਨੀਆ ਭਰ ਦੇ ਸੰਗੀਤਕਾਰਾਂ ਵਿੱਚ ਸਰਬ ਸਮਿਆਂ ਦੇ ਸਭ ਤੋਂ ਪ੍ਰਮੁੱਖ ਤਬਲਾ ਵਾਦਕਾਂ ਵਿੱਚੋਂ ਇੱਕ ਵਜੋਂ ਜਾਣਿਆ ਜਾਂਦਾ ਹੈ। ਉਸਨੇ ਗ਼ਜ਼ਲ ਅਤੇ ਕੱਵਾਲੀ ਰੂਪ ਦੇ ਮਹਾਨ ਉਸਤਾਦਾਂ ਦਾ ਸਾਥ ਦਿੱਤਾ ਹੈ, ਜਿਸ ਵਿੱਚ ਗੁਲਾਮ ਅਲੀ, ਮੇਹਦੀ ਹਸਨ ਅਤੇ ਉਸਤਾਦ ਨੁਸਰਤ ਫਤਿਹ ਅਲੀ ਖਾਨ ਸ਼ਾਮਲ ਹਨ।